﻿ 
Aşezământul Cultural Mihail Eminescu, 
cu Templu Dacic 
Ctitor, preotul ortodox Teofil Bradea. 
Locaţia, Piatra Petranilor, la 7 km de Beiuş, la 27 km de Ştei, la 33 km de 
Vaşcău, la 40 km de Nucet. 
De la aşezământ se văd panoramic 48 de localităţi, dintre care 4 sunt oraşe, 
Beiuş, Ştei, Vaşcău, Nucet. În zonă sunt Peştera Urşilor, Padiş, Moneasa.  
Suntem în Ţara Beiuşului. 
Stânca pe care se ridică acest aşezământ are 277 m altitudine şi face parte 
din ruinele unei vechi cetăţi dacice, preistorice, căreia i se văd  şanţurile de 
apărare. La aproximativ 100 m  de aşezământ se văd urmele unei cetăţi 
dacice, probabil de pe vremea lui Burebista. În 1979 o echipă de arheologi , 
în urma unor cercetări în zonă, confirmă bogăţia siturilor arheologice 
dacice. 
Biserica  are lungimea de 6 m, lăţimea de 4m şi înălţimea de 7m. De 
asemenea, s-a mai construit un paraclis, cu o chilie şi o bucătărioară şi o 
căsuţă veche, din bârne, din Hintiliş, veche de vreo 6 generaţii, reclădită în 
ansamblul arhitectonic al acestui aşezământ. 
Templul Dacic are 16 coloane, 4 în interior, cu o înălţime de 9 m, 12 în 
exterior, de 7 m. Templul are o circumferinţă de 42 m, diametrul 12 m, 
raza, 6 m. Deasupra celor 4 coloane se va înălţa o cruce , înaltă de 33 m, 
precum cea de pe Caraiman. La înălţimea de 4 m, deasupra planşeului 
armat, va fi o bibliotecă. Până acum are  vreo 6.000 de volume. 
Preotul Teofil Bradea este organizatorul Parastasului, festivităţilor 
religioase şi culturale, de la 15 ianuarie şi 15 iunie, la mormântul lui Mihail 
Eminescu, la Cimitirul Belu, cu participarea unui sobor de preoţi şi 
arhierei, academicieni, universitari, scriitori, bucureşteni de toate vârstele, 
dar şi din provincie, unii preluând oficierea  parastasului pentru Mihail 
Eminescu, în localităţile în care îşi duc traiul. Este autorul unui volum 
despre Mihail Eminescu, alte două, în manuscris, îşi aşteaptă editarea. 
La aceste rânduri este ataşată fotografia aşezământului. 
În fotografie, de la stânga la dreapta, părintele Teofil Bradea, arhiepiscopul 
Ioan Selejean, al Arhiepiscopiei Covasnei şi Harghitei, arhimandritul 
Visarion Lărgeanu. 

